Jessica Falkholt

Jessica Falkholt (15. toukokuuta 1988 Sydney, Uusi Etelä-Wales – 17. tammikuuta 2018 Sydney, Uusi Etelä-Wales) oli australialainen näyttelijä, joka tunnettiin Home and Away -televisiosarjasta. 

Falkholtin viimeiseksi jäänyt elokuva Harmony, jossa hän esittää pääroolia, tuli ensi-iltaan vuonna 2018.

 Kuolema 

Falkholt joutui tapaninpäivänä 2017 perheineen auto-onnettomuuteen. Hänen vanhempansa, 69-vuotias Lars ja 60-vuotias Vivian Falkholt (o.s. Ponticello), kuolivat onnettomuudessa välittömästi sekä myös heihin törmännyttä autoa ajanut 50-vuotias mies. Falkholtin 21-vuotias sisar Annabelle menehtyi sairaalassa vammoihinsa 29. joulukuuta.https://www.is.fi/tv-ja-elokuvat/art-2000005506156.html Daily Telegraphin mukaan Falkholt irrotettiin hengityskoneesta 11. tammikuuta, vain päivä vanhempiensa ja sisarensa hautajaisten jälkeen. Hän kuoli sairaalassa 17. tammikuuta 2018.

 Lähteet 

Luokka:Australialaiset näyttelijät
Luokka:Vuonna 1988 syntyneet
Luokka:Vuonna 2018 kuolleet
Luokka:Liikenneonnettomuudessa kuolleet